السلام عليكم. انا باسم عليوة ودي سبوبة حلال اتكلمنا في الحلقة اللي فاتت عن كيفية حساب عروض التجارة وعروض القنية عروض المستغلات وازاي نفرق ما بينهم وازاي نحسب الزكاة بتاعتهم. وايه حولهم وايه النصاب بتاعهم؟ خلينا في الحلقة ديت
من اشهر الاسئلة الموجودة في عروض التجارة ركز معي. اول واهم سؤال في عروض التجارة وانت بتقيم السلعة في تاريخ الحول. هتقيمها بسعر الشراء اللي انت اشتريت به في الاول خالص
ولا بسعر السوق اللي هو موجود في تاريخ الحول اللي هو سعر البيع ولا سعر في النص بيسموه القيمة الاستبدالية؟ الموضوع ده فيه خلاف كبير واحنا بنتبنى في البرنامج بتاعنا الرأي الوسط
اللي هو القيمة الاستبدالية. ايه هي القيمة الاستبدالية؟ مسال عليها لو انا عندي شقة والشقة ديت انا اشتريتها بمية الف جنيه وهي في تاريخ الحول قيمتها السوقية بمية وخمسين خمسين الف جنيه. بس انا لو رحت احرقها النهاردة في السوق او رحت اشتري زيها هشتريها بمية وتلاتين الف جنيه. يبقى المية وتلاتين الف جنيه دي هي القيمة الاستبدالية. وبالتالي الزكاة
نصب على المية وتلاتين الف جنيه اللي هي القيمة الاستبدالية اللي هي الوسيطة ما بين سعر الشراء وسعر البيع. طب سؤال مهم واحد كان معه ميت الف جنيه في بداية الحول وفي نص الحول اشترى به
سيارة اشترى بها شقة بس كانت فيها نية التجارة. هل هيبدأ حول جديد من تاريخ الشراء ولا هيكمل على الحول الاولاني؟ لأ هيكمل على الحول الاولاني ويحسب الزكاة بتاعته عادي. طيب واحد كان
معه بضاعة في بداية الحول تمنها ميت الف جنيه وجه في وسط الحول باعها وخد الفلوس وصرفها هل عليه زكاة؟ لأ مش عليه زكاة لان اصل الفلوس اتصرفت واصل البضاعة اتصرفت. ركز معي في السؤال ده عشان سؤال مهم جدا جدا واكتر سؤال بيتسأل
في موضوع عروض التجارة وعروض القنية. واحد اشترى شقة او اشترى عربية ومش عارف يحدد النية بتاعته فيها. يعني متردد النية. لا هو عارف اشتراها بنية التجارة ولا مشتريها عشان يسكن فيها ولا مشتريها عشان خاطر يأجرها لسة متردد النية هل هيحسب عليها زكاة؟ لأ مش هيحسب عليها زكاة الزكاة
بتتحسب من اول ما يحدد النية بتاعته ويتأكد ان هي نية عروض التجارة. واحد كانت نيته وهو بيشتري السلعة نية التجارة. اشترى شقة بنية التجارة وجه في وسط الحول واتغير
زيارة النية بتاعته وخلاها ان هو هيسكن فيها او هيديها لحد من اولاده. هل الشقة عليها زكاة؟ لأ كده مش هيبقى عليها زكاة. مش هيبقى عليها زكاة لانها اتحولت من نية التجارة
لنية ان هي بقت عروض قونية يعني اقتناها بنية الاستخدام الشخصي. طيب العكس واحد كان مشتري شقة بنية ان هو يسكن فيها. وبعدين في وسط الحبل او اتغيرت النية دي وبقت نية التجارة يعمل ايه؟ هل يبدأ حول جديد ولا يبدأ من الحول بتاع تاريخ الشراء بتاع الشقة؟ لأ يبدأ حول جديد لانه
هنا بدأت النية بتاعته تكون نية التجارة. واحد عليه زكاة للشقة بتاعته. او عليه زكاة للبضاعة بتاعته. ومش معه السيولة يطلع منها الزكاة. يعمل ايه؟ خلينا قسم الموضوع ده لتلات حاجات. واحد الاصل اخراج الزكاة على الفور. يعني لازم تطلع الزكاة دلوقتي وتتصرف في فلوس. اتنين هل البضاعة اللي عندي ينفع تتجزأ؟ يعني
مسلا البضاعة اللي انا عارضها للتجارة دي اه ملابس اه ممكن تكون كزا نوع من انواع العربيات ممكن يكون كزا شقة فينفع تتجزأ وينفع ابيع جزء منها واطلع منه الزكاة لو ينفع يبقى يجب عليك ان انت تبيع جزء منها وتطلع الزكاة. النوع التالت ان انا ما ينفعش ان انا ابيع الاصل ده لان لو بعته هيحصل ضرر لي او هيحصل ضرر للبضاعة
زي مسلا فترة الكاسات زي فترة اه مش هينفع اطلع مسلا البضاعة ديت من الماية زي الاسماك وغيره. وبالتالي انت مش هينفع تتصرف في اي جزء من البضاعة. فبتستنى لاول لح
لقطة بيجي لك فيها سيولة وبالتالي بتطلع فيها الزكاة بتاعتك بس الزكاة اللي كانت مستحقة في تاريخ الحول. طيب سؤال عكسي واحد عايز يطلع الزكاة بدري. يعني عايز يطلع الزكاة طول السنة عشان خاطر هو بييجي في الاخر بيحس ان هو مضغوط في الرقم بتاع الزكاة. ينفع يطلع الزكاة طول
سنة وبعدين ييجي في الاخر يسوي ؟ اه ينفع. بيعمل حاجة اسمها تحت حساب الزكاة. يطلع مسلا في الشهر الفين تلاتة اربعة وعلى حسب احتياجات الفقير وبيجي في نهاية السنة
يشوف المبلغ اللي دفعه قد ايه دفع خمسين الف جنيه يحسب الزكاة بتاعته لو هو عليه زكاة ستين الف جنيه هو كان دافع منهم خمسين يبقى هيطلع العشرة اللي باقية. طيب لو كانت
الزكاة بتاعته خمسين الف جنيه وهو كان دافع ستين الف جنيه العكس يعني ما فيش اي مشكلة يبقى هيرحل عشر تلاف جنيه للسنة اللي بعدها وهكزا. طب لو واحد اتأخر في سداد الزكاة لتلات اربع سنين
هل هيطلع الزكاة على السنين اللي فاتت ولا خلاص كده سقطت من عليه؟ لأ هيطلع الزكاة على السنين اللي فاتت بس هيطلعها بطريقة معينة هيطلعها ازاي ؟ هييجي في سنة الفين وسبعتاشر يشوف
كانت قيمة الشقة بتاعته السوقية في تاريخ الفين وسبعتاشر كانت بكام ؟ وفي سنة الفين وتمنتاشر كانت بكام ؟ وفي سنة الفين وتسعتاشر كانت بكام ؟ وفي سنة الفين وعشرين بقت بكام ؟
ياخد كل قيمة بتاعة الشقة في تاريخ الحول ويضربها في نسبة الزكاة اللي هو شغال عليها. وبالتالي الزكاة لا تسقط لا بالجهل ولا بالتفريط ولا بالتقادم. طب ركز معي في السؤال ده بقى. لو انا عندي بضاعة والبضاعة ديت كاسدة. يعني ايه كاسدة؟ يعني مش بتتباع؟ هازكيها ازاي؟ وازاي احسب عليها الزكاة بتاعتها؟ ده اللي هنشوفه
ان شاء الله في الحلقة اللي جاية انتزرونا